ዝብሉ ኣለው'ዮም" ትብል። ኣብ ህይወትኻ ክትረኽቦ እትደሊ ለውጢ ብቐሊሉ ኣይርከብን ኢላ እትኣምን ገነት፡ "ዕላማይ ዘስሕተኒ ነገር እንተኾይኑ ፈጺሙ ናብ ህይወተይ ክኣቱ ኣይፈቕደሉን" ትብል። "ኣብ ዕላማኻ ምስእንትጸንዕ ትዕወት፤ ኣብ ትምህርቲ ዘሎ ሰብ ግን፡ ኣይኮነን ናብ ፋሽን ናብ ቢዝነስ'ውን ዝኸደሉ ዕድል ጸቢብ'ዩ። ኣነ ግን፡ እናተምሃርኩ ዘይኸበደኒ፡ ስራሕ እናሰራሕኹ ክኸብደኒ'ዩ ኣይብልን፤ ኩሉ ድማ ብሓባር የኺዶ ኣለኹ"። ምንጪ ስእሊ, Focus studio/Genet Tsegay መግለጺ ስእሊ, ሞዴልን ኣርክቴክትን ገነት ጸጋይ ኣደ ቖልዑትን በዓልቲ ሓዳርን ከምኡ'ውን መምህር ዩኒቨርሲቲ'ያ ኣብ ህይወት ልዕሊ ኹሉ እትሕበነሉን እትሕጎሰሉን ሓደ ነገር ግን ኣሎ፤ ኣዶነት!
